**ΑΣΚΗΣΕΙΣ**

Ι. Να χαρακτηρίσετε τις προτάσεις που ακολουθούν, γράφοντας στο τετράδιό σας τον αριθμό που αντιστοιχεί στην κάθε πληροφορία και δίπλα του τη λέξη **Σωστό**, αν η πληροφορία είναι σωστή, ή τη λέξη **Λάθος**, αν η πληροφορία είναι λανθασμένη:

1.Στην Αίγυπτο, η συστηματική οργάνωση της γεωργίας ήταν υπό την επίβλεψη του ιερατείου.

2. Ο φαραώ Αμένοφις Δ΄ επιχείρησε να εισαγάγει στην αρχαία Αίγυπτο την πολυθεΐα.

3. Ο φαραώ Αμένοφις Δ΄ προσπάθησε να επιβάλει τον Ρα ως μοναδικό θεό.

4. Η αποκρυπτογράφηση της ιερογλυφικής γραφής οφείλεται στον M. Ventris.

5. Τα περισσότερα αιγυπτιακά κείμενα αναφέρονται στα κατορθώματα των φαραώ.

6. Η οργάνωση του αιγυπτιακού κράτους είχε χαρακτήρα θεοκρατικό.

7. Η ταρίχευση των νεκρών των αρχαίων Αιγυπτίων βοήθησε στην απόκτηση γνώσεων ανατομίας και ιατρικής.

**(Ι)** Να επιλέξετε και να γράψετε τη σωστή απάντηση για κάθε ομάδα από τις ακόλουθες ερωτήσεις:

1. Ο φαραώ Αμένοφις ο Δ΄ ο επονομαζόμενος Ακενατών:

α. προσπάθησε να επιβάλει τη μονοθεΐα στην αρχαία Αίγυπτο

β. ανέπτυξε στενές εμπορικές σχέσεις με ελληνικές πόλεις

γ. επέκτεινε τα βόρεια σύνορα στην Ασία μέχρι τη Συρία

δ. αντιμετώπισε πολλούς εξωτερικούς εχθρούς

2. Ανώτατη αρχή στην αρχαία Αίγυπτο ήταν:

α. το ιερατείο

β. ο Φαραώ

γ. οι γραφείς

δ. οι πολεμιστές

3. Η γραφή των αρχαίων Αιγυπτίων ήταν κυρίως:

α. σφηνοειδής

β. ιερογλυφική

γ. γραμμική Β΄

δ. αλφαβητική

4. Πηγή κάθε εξουσίας στην Αίγυπτο ήταν:

α. ο Νείλος

β. ο Φαραώ

γ. οι ιερείς

δ. οι γραφείς

5. Ο Αμένοφις Δ΄ (Ακενατών) ήταν ο φαραώ που:

α. προσπάθησε να εξαλείψει την πολυθεΐα στην αρχαία Αίγυπτο

β. προσπάθησε να επιβάλει τη λατρεία του θεού Ώρου στην αρχαία Αίγυπτο

γ. ενίσχυσε με ευνοϊκά μέτρα το ιερατείο

δ. κατασκεύασε τις μεγάλες πυραμίδες στην Γκίζα

6. Στη στήλη της Ροζέτας είναι χαραγμένο κείμενο που υμνεί τον:

α. Χέοπα

β. Πτολεμαίο Ε΄

γ. Ρα

δ. Ακενατών

7. Στην αρχαία Αίγυπτο:

α. επικεφαλής του κράτους ήταν ο άνακτας

β. χρησιμοποιούσαν τη γραμμική Α΄γραφή

γ. η ζωή ήταν άμεσα συνδεδεμένη με τον Νείλο

δ. ιδιαίτερη κοινωνική ομάδα ήταν οι πληβείοι

**(Ι)** Να αντιστοιχίσετε τα στοιχεία της στήλης Α με στοιχεία της στήλης Β. Ένα (1) στοιχείο της στήλης Β περισσεύει.

|  |  |
| --- | --- |
| Α | Β |
| 1. 1. φαραώ 2. 2. βασιλικοί υπάλληλοι 3. 3. δούλοι 4. 4. γραφείς 5. 5. ιερείς | α. προέρχονταν από τους πολέμους  β. ενσαρκώνει τον επίγειο θεό και το κράτος  γ. κατέγραφαν τα έργα και τη δράση των φαραώ  δ. ήταν στην κοινωνική ιεραρχία κάτω από τον φαραώ  ε. επέδιδαν τα ποσοστά της συγκομιδής που αναλογούσαν στον φαραώ  στ. εργάζονταν παράλληλα στην κατασκευή μεγάλων έργων και μνημειακών κατασκευών. |